Číslo spisu: NBS1-000-111-140

Číslo záznamu: 100-000-971-056

Dátum: 11.9.2025

**VYSVETLENIE**

informácií potrebných na vypracovanie ponuky a na preukázanie splnenia podmienok účasti podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) obdržala prostredníctvom elektronického prostriedku, komunikačného rozhrania systému JOSEPHINE žiadosť/žiadosti o vysvetlenie týkajúce sa predmetnej zákazky.

**Po podrobnom oboznámení sa so žiadosťou/žiadosťami o vysvetlenie verejný obstarávateľ poskytuje nasledujúce vysvetlenie:**

**Otázka 10:**

Verejný obstarávateľ dňa 21.08.2025 zverejnil na profile verejného obstarávateľa odpovede na otázky, kde v odpovedi na Otázku č. 1 uvádza nasledovné:

„Odpoveď:

Verejný obstarávateľ upravuje položku „Školenia – osobodeň“ Tabuľky „Cena za poskytovanie služby Konzultácie na pracovisku objednávateľa, Školenia a Implementácia“ Návrhu na plnenie kritérií tak, že „Predpokladaný maximálny počet osobodní počas doby“ trvania Servisnej zmluvy“ sa mení na: 2.

V tejto súvislosti verejný obstarávateľ upravuje tiež položku „Konzultácie a Implementácia - osobodeň“ Tabuľky „Cena za poskytovanie služby Konzultácie na pracovisku objednávateľa, Školenia a Implementácia“ Návrhu na plnenie kritérií tak, že „Predpokladaný maximálny počet osobohodín počas doby trvania Servisnej zmluvy“ sa mení na: 373.

Z uvedeného dôvodu verejný obstarávateľ upravil prílohu 2 a 3 v Zmluve č. C-NBS1-000-111-594 o poskytovaní servisných služieb pri zabezpečení prevádzky IS na Správu privilegovaných účtov (ďalej len „Servisná zmluva“).

Upravené verzie prílohy 9 „Návrh na plnenie kritérií“ Súťažných podkladov a prílohy 2 a 3 Servisnej zmluvy sú zverejnené v dokumentoch zákazky. Verejný obstarávateľ ďakuje za upozornenie.

Verejný obstarávateľ na objasnenie v tejto súvislosti dodáva, že bod 2.1.12, článok I. „ÚČEL ZMLUVY A PREDMET ZMLUVY“ Zmluvy na Správu privilegovaných účtov č. C-NBS1-000-111-591 (ďalej len „Zmluva na dodávku IS“) ostáva nezmenený. V tom bode uvedených 16 osobohodín školenia sa počíta do ceny diela (Cena za vytvorenie a dodanie diela – IS SPÚ v Zmluve na dodávku IS zahrnutá v položke CD1 „Vytvorenie diela“ Návrhu na plnenie kritérií). Podľa Servisnej zmluvy sa dajú objednať ďalšie školenia v rozsahu 2 osobodní (16 osobohodín), pričom v Návrhu na plnenie kritérií to predstavuje položku OS 2.“

Z vyššie uvedenej odpovede vyplýva, že uchádzač bude v návrhu na plnenie kritérií naceňovať 373 osobohodín Zároveň verejný obstarávateľ dňa 21.08.2025 zverejnil dokument s názvom „21.8.2025 úprava Príloha 9 Návrh na plnenie kritérií na vyhodnotenia ponúk Správa privilegovaných účtov“, kde verejný obstarávateľ v rozpore s tabuľkou s názvom „Tabuľka: Cena za poskytovanie služby Konzultácie na pracovisku objednávateľa, Školenia a Implementácia“ uvádza voči odpovedi na otázku č. 1, že je potrebné naceniť „Predpokladaný maximálny počet osobodní počas doby trvania Servisnej zmluvy“.

Na základe vyššie uvedených skutočností chceme požiadať verejného obstarávateľa o odpoveď na otázku, ako uchádzači vo verejnom obstarávaní majú stanoviť cenu za poskytovanie služby

„Konzultácie na pracovisku objednávateľa, Školenia a Implementácia“, teda či sa jedná o 373 osobohodín, alebo 373 osobodní?

**Odpoveď:**

Verejný obstarávateľ upresňuje, že v Prílohe č. 9 „Návrh na plnenie kritérií“ majú uchádzači naceňovať nasledovné:

* položka OS 1 – Konzultácie a Implementácia: **373 osobodní**,
* položka OS 2 – Školenia: **2 osobodní**.

Jednotkou je **osobodeň**, nie osobohodina. Uvedenie „osobohodín“ v predchádzajúcej odpovedi bolo administratívnou chybou.

**Otázka 11:**

Verejný obstarávateľ dňa 21.08.2025 zverejnil dokument s názvom „21.8.2025 úprava Príloha 9 Návrh na plnenie kritérií na vyhodnotenia ponúk Správa privlegovaných účtov“. V predmetnom dokumente, konkrétne v tabuľke „Cena za dielo“, sú pri položkách CD1 – Vytvorenie diela, CD2 – Dodanie HW appliance (2x) a CCD - Celková cena za dielo [CCD = CD1 + CD2] uvedené jednotkové ceny s poznámkou „Cena v EUR bez DPH za mesiac“. Vzhľadom na charakter uvedených položiek, ktoré predstavujú jednorazové plnenie (t.j. vytvorenie diela a dodanie hardvérového zariadenia) sa domnievame, že ide o administratívnu nepresnosť a mala byť uvedená celková cena za položku v EUR bez DPH, nie opakovaná mesačná sadzba.

Na základe vyššie uvedenej skutočnosti chceme požiadať verejného obstarávateľa o potvrdenie, či je označenie jednotky „za mesiac“ v prípade položiek CD1, CD2 a CCD správne, alebo či sa v danom prípade jedná o chybu a má byť uvedená výsledná cena za celé plnenie predmetnej položky.

**Odpoveď:**

Pri položkách CD1 – Vytvorenie diela, CD2 – Dodanie HW appliance (2 ks) a CCD – Celková cena za dielo ide o **jednorazové plnenia**. Označenie jednotky „za mesiac“ je teda administratívnou chybou.

Upravená verzia prílohy 9 „Návrh na plnenie kritérií“ Súťažných podkladov je zverejnená   
v dokumentoch zákazky.

**Otázka 12:**

Verejný obstarávateľ v Zmluve na dodávku IS na správu privilegovaných účtov č. C-NBS1-000-111-591, konkrétne v Prílohe č. 1 v tabuľke s názvom „b. dodaný SW 3. strán“ uvádza jednotkovú cenu licencií na jeden rok, pričom verejný obstarávateľ požaduje v zmysle opisu predmetu zákazky bodu 1 licencie na obdobie 5 rokov. Vzhľadom na vyššie uvedené chceme požiadať o upresnenie, aký bude mechanizmus fakturácie týchto licencií, a teda:

A) Môže verejný obstarávateľ vysvetliť, či bude fakturácia prebiehať každoročne počas 5 rokov, alebo jednorazovo za celé obdobie, resp. iným spôsobom?

B) Môže verejný obstarávateľ vysvetliť, na základe akého podkladu vzniká nárok na vystavenie faktúry? Zmluva uvádza iba dva fakturačné míľniky – prvý po dodávke HW appliance a druhý po akceptácii Diela.

**Odpoveď:**

Verejný obstarávateľ precizuje zmluvné ustanovenia vo veci fakturácie tak, aby bolo nepochybné, že platí:

Mechanizmus fakturácie je:

* cena za dodané HW appliance sa fakturuje **po podpísaní dodacieho listu** objednávateľom a zhotoviteľom (článok III. bod 7 Zmluvy na dodávku IS),
* cena diela, okrem ceny za licencie/subskripcie na obdobie 5 rokov atď. podľa bodu 2.1.4. sa fakturuje po jeho riadnom dodaní, t.j. po ukončení procesu akceptácie odovzdaného diela a podpísaní akceptačného protokolu (článok III., bod 5 Zmluvy na dodávku IS),
* ceny licencií/subskripcií atď. podľa bodu 2.1.4. zmluvy o dielo sa fakturujú postupne, a to alikvotne ako ročná platba z päť ročného obdobia trvania licencií, ročnými platbami za každý technický rok (článok III. bod 5 Zmluvy na dodávku IS, ktorý je podkladom). V zmysle uvedeného upravuje v článku III bod 5 zmluvy o dielo.

Upravená verzia Zmluvy na dodávku IS je zverejnená v dokumentoch zákazky.

**Otázka 13:**

*Otázka k Zmluve na dodávku IS:*

Preambula – písm. D. – uvádza sa, že súčasne s touto zmluvou objednávateľ a zhotoviteľ uzatvárajú aj servisnú zmluvu. Sú zmluva o dielo a servisná zmluva vzájomne závislé zmluvy? V dôsledku zániku servisnej zmluvy zaniká aj zmluva o dielo a naopak? Pokiaľ sú zmluva o dielo a servisná zmluva vzájomne závislé zmluvy, je potrebné to v nich jasne špecifikovať. Ak zmluva o dielo a servisná zmluva nie sú vzájomne závislé zmluvy, ako bude riešený zánik servisnej zmluvy, keď dôjde k ukončeniu zmluvy o dielo inak ako splnením?

**Odpoveď:**

V prípade predčasného ukončenia zmluvy o dielo inak ako splnením, teda ak nepríde k dodaniu diela, nenastane začiatok poskytovania Servisných služieb podľa servisnej zmluvy. Verejný obstarávateľ môže ukončiť Servisnú zmluvu napríklad výpoveďou aj bez uvedenia dôvodu.

**Otázka 14:**

*Otázka k Zmluve na dodávku IS:*

Článok I. bod 2.1.4. – rozumieme správne, že licencie (subskripcie) majú byť pri odovzdaní diela udelené na dobu piatich rokov, s tým, že odplata za licencie bude uhrádzaná v ročných splátkach počas piatich rokov?

**Odpoveď:**

Verejný obstarávateľ chce aby mu bola udelená licencia na dobu 5 rokov s tým, že platiť chce za licenciu v piatich alikvotných platbách vymedzených z časového hľadiska technického roka počítaného od dodania diela.

**Otázka 15:**

*Otázka k Zmluve na dodávku IS:*

Článok II. bod 4 – ustanovenie upravuje časový Rámcový harmonogram projektu, ktorý obsahuje všetky etapy realizačnej fázy projektu (diela) a minimálne 5 projektových míľnikov viažucich sa na hlavné projektové výstupy. Je možné fakturovať postupne, podľa splnenia jednotlivých projektových míľnikov viažucich sa na hlavné projektové výstupy?

**Odpoveď:**

Nie.

**Otázka 16:**

*Otázka k Zmluve na dodávku IS:*

Článok II. bod 4 – z akého dôvodu sa nedodržanie niektorej lehoty, etapy podľa Rámcového harmonogramu považuje za **podstatné porušenie** zmluvy, keď môže ísť o minoritné omeškanie   
(v trvaní 1-2 dní) , ktoré zhotoviteľ môže dobehnúť v rámci ďalších etáp a dielo odovzdať riadne a včas, t. j. v lehote 6 mesiacov od účinnosti zmluvy?

**Odpoveď:**

Predmet zákazky je pre riadne fungovanie a bezpečnosť infraštruktúry verejného obstarávateľa **kritický**. V nadväznosti na opis predmetu zákazky verejný obstarávateľ podľa bodu 37.3 Súťažných podkladov od uchádzačov požaduje predloženie Rámcového harmonogramu spĺňajúceho nasledovné míľniky:

* Celková dĺžka trvania projektu je v súlade s definovanými požiadavkami;
* Realizačná fáza projektu bude rozdelená na jednotlivé etapy projektu;
* Obsahuje min. 5 projektových míľnikov;
* Etapy budú na seba nadväzovať z pohľadu postupu realizácie diela a životného cyklu projektu.

Konkrétny obsah a rozvrhnutie týchto míľnikov musí byť súčasťou ponuky uchádzača, pričom uchádzač si tieto míľniky navrhuje sám (v lehote 6 mesiacov od účinnosti zmluvy – článok II, bod 2 Zmluvy na dodávku IS).

Každý z míľnikov má pritom väzbu na ďalšie nadväzujúce činnosti a na celkový termín dodania diela. **Nedodržanie jednotlivých lehôt by preto mohlo ohroziť riadne dosiahnutie cieľa projektu.** **Z uvedeného dôvodu sa nedodržanie jednotlivých lehôt považuje za podstatné porušenie zmluvy.**

**Otázka 17:**

*Otázka k Zmluve na dodávku IS:*

Článok II. bod 6 – Podľa tohto ustanovenia sa lehota na dodanie diela podľa Rámcového harmonogramu predĺži o čas omeškania objednávateľa s poskytnutím súčinnosti, a to po písomnom schválení Riadiacou radou projektu. Podľa poslednej vety tohto odseku však celkovú lehotu na dodanie diela (6 mesiacov od nadobudnutia účinnosti tejto Zmluvy) možno predĺžiť iba na základe písomného dodatku k tejto Zmluve. Ako bude riešená situácia, keď objednávateľ odmietne podpísať dodatok? Je v takom prípade možné považovať lehotu na dodanie diela za predĺženú na základe písomného schválenia Riadiacou radou projektu?

**Odpoveď:**

Ak Riadiaca rada projektu schváli predĺženie rámcového harmonogramu o čas omeškania verejného obstarávateľa, verejný obstarávateľ nemá dôvod neuzavrieť dodatok   
k Zmluve na dodávku IS, ktorým sa predĺži lehota na dodanie diela o čas omeškania spôsobeného verejným obstarávateľom. Požiadavka na písomnú zmenu zmluvy vyplýva z § 18 zákona   
o verejnom obstarávaní.

**Otázka 18:**

*Otázka k Zmluve na dodávku IS:*

Bude príloha číslo 2 podľa Článku III odstavec 1 v súlade s štruktúrou uvedenou v článku 1 bod 2.1.1 až bod 2.1.12 s prihliadnutím na relevantnosť akceptácie projektových míľnikov a ich následnej fakturácie? Mame za to, že príloha 2 by mala mat minimálne dva fakturačne míľniky podliehajúce akceptácií a následnej fakturácii a to sumár bodov 2.1.1. až 2.1.4 ako prvá časť fakturácie a následne 2.1.5 až 2.1.12 ako druha časť fakturácie.

**Odpoveď:**

Verejný obstarávateľ upravuje špecifikáciu ceny uvedenú v Prílohe 2 Zmluvy na dodávku IS tak aby zohľadňovala osobitný fakturačný míľnik platby za HW appliance, fakturačné míľniky za licencie/subskripcie a ostatné.

Upravená verzia Zmluvy na dodávku IS je zverejnená v dokumentoch zákazky.

**Otázka 19:**

*Otázka k Zmluve na dodávku IS:*

Článok III. bod 5 písm. a) – Rozumieme správne, že licencie sa udeľujú na dobu 5 rokov (pri odovzdaní diela), ale objednávateľ ich bude uhrádzať postupne, vždy na 1 technický rok tak, že cena licencií bude uhradená až v priebehu 5 rokov? Keďže podľa tohto ustanovenia zhotoviteľ vystaví objednávateľovi faktúru za dodané dielo (okrem dodaných HW appliance) po ukončení procesu akceptácie odovzdávaného diela, bude fakturovať naraz celú odplatu za licencie a táto bude objednávateľom uhrádzaná postupne – v ročných splátkach?

**Odpoveď:**

Áno, vzhľadom na to verejný obstarávateľ upravil v článku III bod 5 zmluvy o dielo. Viac viď odpoveď na otázku 14.

**Otázka 20:**

*Otázka k Zmluve na dodávku IS:*

Článok III. bod 7 – zhotoviteľ vystaví objednávateľovi faktúru za dodané HW appliance po podpísaní odovzdávajúceho protokolu objednávateľom a zhotoviteľom. Môže byť odovzdávací protokol nahradený dodacím listom?

**Odpoveď:**

Áno, vzhľadom na povahu fyzickej dodávky, verejný obstarávateľ akceptuje v tomto prípade dodací list. V zmysle toho verejný obstarávateľ upravuje text zmluvy o dielo tak, že k dodanému HW appliance na účel fakturácie poskytne zhotoviteľ dodací list.

Upravená verzia Zmluvy na dodávku IS je zverejnená v dokumentoch zákazky.

**Otázka 21:**

*Otázka k Zmluve na dodávku IS:*

Vie zadefinovať verejný obstarávateľ, ako sa budú riešiť prípady odmietnutia akceptácie bez uvedenia výhrad objednávateľom?

**Odpoveď:**

Verejný obstarávateľ je v prípade odmietnutia prevzatia predmetu plnenia Zmluvy na dodávku IS viazaný jej článkom VI, bod 7 Zmluvy na dodávku IS (t.j. okrem iného musí popísať všetky identifikované chyby dodaného informačného systému).

Upravená verzia Zmluvy na dodávku IS je zverejnená v dokumentoch zákazky.

**Otázka 22:**

*Otázka k Zmluve na dodávku IS:*

Článok V. bod 2 - podľa tohto ustanovenia licencia platí na IS SPÚ v stave jeho dodania ako aj na všetky zmeny realizované autorizovaných dodávateľom. Kto je považovaný za autorizovaného dodávateľa? Myslí sa výrobca/autor a zhotoviteľ?

**Odpoveď:**

Za autorizovaného dodávateľa sa považuje **výrobca/autor predmetného softvéru** alebo ním poverený autorizovaný partner, ktorý je oprávnený realizovať zmeny a poskytovať servisné služby v súlade s licenčnými podmienkami výrobcu.

**Otázka 23:**

*Otázka k Zmluve na dodávku IS:*

Článok V. bod 2 – v tomto ustanovení sa uvádza, že ďalšie licenčné podmienky IS SPÚ môžu byť vymedzené v licenčných podmienkach majiteľa autorských práv IS SPÚ, avšak nesmú byť   
v rozpore s touto Zmluvou, inak sa neuplatnia. Licenčné podmienky majiteľa autorských práv sú však jasne dané a užívateľ informačného systému je povinný ich akceptovať (podmienka udelenia licencie); majiteľ autorských práv nie je účastníkom tejto Zmluvy – je možné upraviť ustanovenie tak, že licenčné podmienky majiteľa autorských práv sú pre objednávateľa záväzné a zaväzuje sa ich dodržiavať?

**Odpoveď:**

Verejný obstarávateľ uvádza, že ich akceptuje a budú pre neho záväzné iba ak nie sú v rozpore so Zmluvou na dodávku IS. Objednávateľ si musí vybrať takého majiteľa autorských práv, ktoré licenčné podmienky nebudú v rozpore so Zmluvou na dodávku IS. Ustanovenie článku V, bod 2 zmluvy ostáva nezmenené.

**Otázka 24:**

*Otázka k Zmluve na dodávku IS:*

Článok VI. bod 1 – je odkaz na Prílohu 1 správny v súvislosti s fungovaním a mandátom Riadiacej rady projektu? Prílohou 1 k Zmluve je špecifikácia predmetu plnenia, ktorá neobsahuje úpravu fungovania a mandátu Riadiacej rady projektu.

**Odpoveď:**

Verejný obstarávateľ potvrdzuje, že Príloha č. 1 k Zmluve na dodávku IS neobsahuje úpravu fungovania a mandátu Riadiacej rady projektu. Pôvodný odkaz v čl. VI bod 1 na „Prílohu 1“ bol nesprávny. Podrobnosti o Riadiacej rade projektu, jej úlohách a kompetenciách sú upravené v dokumente s názvom: „Metodika pre projektové riadenie“, ktorý je zverejnený v dokumentoch zákazky.

Upravená verzia Zmluvy na dodávku IS je zverejnená v dokumentoch zákazky.

**Otázka 25:**

*Otázka k Zmluve na dodávku IS:*

Článok VI. bod 6 – nie je riešená situácia, čo v prípade, ak (i) objednávateľ nepodpíše akceptačný protokol napriek úspešne vykonaným akceptačným testom alebo (ii) začne dielo používať   
v produkčnej prevádzke bez podpísania akceptačného protokolu. V týchto prípadoch by sa dielo malo považovať za riadne akceptované. Je možné do Zmluvy doplniť fikciu prevzatia?

**Odpoveď:**

Verejný obstarávateľ neuvažuje tak, že by po úspešne vykonaných akceptačných testoch, nepodpísal akceptačný protokol, resp. začal dielo používať v prevádzke bez podpísania akceptačného protokolu. V zmysle článku VI bodu 6 poslednej vety zmluvy o dielo: *„Ak akceptačné testy prebehli úspešne v zmysle tohto článku Zmluvy, časové obdobie medzi úspešnými akceptačnými testami a odovzdaním a prevzatím dodaného IS SPÚ/diela potvrdeným podpisom akceptačného protokolu nepresiahne 30 (slovom: tridsať) kalendárnych dní“.* Preto verejný obstarávateľ nedopĺňa fikciu prevzatia.

**Otázka 26:**

*Otázka k Zmluve na dodávku IS:*

Článok VI. bod 7 – ustanovenie sa primerane aplikuje aj pri podmienečnej akceptácii. Podľa článku VI. bod 1 písm. B/ v prípade podmienečnej akceptácie dochádza k prevzatiu diela s výhradami a objednávateľ môže dielo užívať. Ak objednávateľ dielo užíva, nemôže sa jednať o podstatné porušenie zmluvy zhotoviteľom. Prosíme o vysvetlenie ustanovenia vo vzťahu k podmienečnej akceptácii.

**Odpoveď:**

Pri podmienečnej akceptácii nejde o podstatné porušenie Zmluvy na dodávku IS.

**Otázka 27:**

*Otázka k Zmluve na dodávku IS:*

Článok VI. bod 7 – chýba lehota, dokedy objednávateľ opíše chyby, vady predmetu plnenia v zápisnici o akceptačných testoch a predloží ju zhotoviteľovi. Je možné lehotu doplniť? Alebo je ustanoveniu potrebné rozumieť tak, že hneď, ako bude plnenie odmietnuté, bude za prítomnosti oboch strán spísaná a podpísaná zápisnica o akceptačných testoch?

Upravená verzia Zmluvy na dodávku IS je zverejnená v dokumentoch zákazky.

**Odpoveď:**

Verejný obstarávateľ dopĺňa lehotu dokedy objednávateľ opíše chyby, vady predmetu plnenia v zápisnici o akceptačných testoch. V zápisnici zároveň navrhne nový termín vykonania akceptačných testov, ak to povaha predmetu plnenia vyžaduje.

**Otázka 28:**

*Otázka k Zmluve na dodávku IS:*

Žiadame verejného obstarávateľa o vysvetlenie, Článok VI bod 8 aký je rozdiel medzi akceptačným testovaním a skúšobnou prevádzkou? Verejný obstarávateľ v článku II v bod 2.1.1 až 2.1.12 skúšobnú prevádzku neuvádza.

**Odpoveď:**

V prílohe 3 zmluvy o dielo sa pod pojmom dielo rozumie aj vykonanie skúšobnej prevádzky.   
Z hľadiska projektovej logiky platí, že etapa akceptačného testovania predchádza etape nasadenia systému do prevádzky, pričom ide o činnosti s projektovou závislosťou typu finish-to-start.

**Otázka 29:**

*Otázka k Zmluve na dodávku IS:*

Článok VI. bod 8 – podľa tohto ustanovenia platí, že chyby dodaného informačného systému, ktoré sa vyskytnú pri akceptačných testoch, budú klasifikované podľa ich závažnosti podľa podmienok objednávateľa, ktorý stanovuje požiadavky na akceptačné testovanie a skúšobnú prevádzku. Klasifikácia chýb je uvedená v prílohe č. 1. Prosíme o vysvetlenie, čo znamená, že chyby budú klasifikované podľa podmienok objednávateľa?

**Odpoveď:**

Text „podľa podmienok objednávateľa“ je potrebné vykladať ako odkaz na kritériá klasifikácie chýb, ktoré sú výslovne uvedené v Prílohe č. 1 Zmluvy na dodávku IS.

**Otázka 30:**

*Otázka k Zmluve na dodávku IS:*

Článok VI. bod 9 – v tomto ustanovení sa uvádza, že akceptačné testy prebehli úspešne a akceptačné kritériá sú splnené, t. j. dodaný informačný systém je bez chýb, ak neobsahuje také chyby a pri takej klasifikácii, ktorá znemožňuje alebo sťažuje jeho používanie objednávateľom, pričom konkrétna klasifikácia a výpočet takých chýb bude stanovená podľa podmienok zhotoviteľa. Uvedené sa javí ako rozporné s článkom VI. bod 8, podľa ktorého chyby budú klasifikované podľa ich závažnosti podľa podmienok objednávateľa. Prosíme o vyjasnenie. Zároveň, klasifikácia je uvedená v prílohe č. 1. Prosíme o vysvetlenie, čo znamená, že chyby budú klasifikované podľa podmienok zhotoviteľa.

**Odpoveď:**

Ide o administratívnu nepresnosť. Správne má textácia znieť „podľa podmienok **objednávateľa**“ (v nadväznosti na článok VI bod 8 a Prílohu č. 1 Zmluvy na dodávku IS, ktorá upravuje klasifikáciu chýb podľa ich závažnosti.)

Upravená verzia Zmluvy na dodávku IS je zverejnená v dokumentoch zákazky.

**Otázka 31:**

*Otázka k Zmluve na dodávku IS:*

Článok VI. bod 10 – ustanovenie určuje lehoty na odstránenie vád zistených pri akceptačných testoch. Zhotoviteľ je však povinný dodať dielo do 6 mesiacov od účinnosti zmluvy. Z akého dôvodu sa zhotoviteľovi stanovuje lehota na odstránenie vád, ak je ešte v lehote na dodanie diela? Z akého dôvodu je zároveň táto povinnosť zabezpečená zmluvnou pokutou podľa článku VII. bod 1.4 a 1.5, ak je ešte zhotoviteľ v lehote na dodanie diela? V prípade, že by sa zhotoviteľ dostal do omeškania s odovzdaním diela, má objednávateľ nárok na zmluvnú pokutu podľa článku VII., bod 1.1.

**Odpoveď:**

Lehoty na odstránenie chýb podľa článku VI bod 10 Zmluvy na dodávku IS slúžia na zabezpečenie riadneho priebehu akceptačných testov a na to, aby sa zistené chyby odstraňovali bezodkladne už počas testovania. Hoci má zhotoviteľ celkovú lehotu 6 mesiacov na dodanie diela, priebežné testovanie môže odhaliť chyby už počas tejto lehoty. Ustanovenie preto bráni tomu, aby zhotoviteľ odkladal opravy až na koniec – núti ho reagovať okamžite podľa závažnosti chyby, inak mu hrozí sankcia podľa článku VII bod 1.4 a 1.5 Zmluvy na dodávku IS. Toto ustanovenie plní funkciu sankcie za nedodržanie lehôt na odstránenie chýb z akceptačných testov. Sankcia podľa článku VII bod 1.1 sa uplatňuje samostatne v prípade omeškania so splnením celkovej povinnosti odovzdať dielo v lehote 6 mesiacov. Zároveň platí, že zhotoviteľ má vyvinúť maximálnu snahu aby do akceptačných testov išlo dielo bez chýb.

**Otázka 32:**

*Otázka k Zmluve na dodávku IS:*

Článok VII. bod 1 – zmluvné pokuty – prosíme o vysvetlenie, či podľa tohto ustanovenia môže zhotoviteľ uložiť zmluvné pokuty podľa rôznych ustanovení zmluvy (čl. VII. bod 1.1 – 1.3) za rovnaké konanie, resp. nekonanie zhotoviteľa? Ak je tomu tak, takéto nastavenie zmluvných pokút sa javí ako neprimerané a je potrebné ustanoviť, že porušenie môže byť sankcionované iba jednou zmluvnou pokutou (napr. zmluvnou pokutou za celkové omeškanie s vykonaním diela). Zároveň, v bode 1.4 a 1.5 je zmluvnou pokutou sankcionované neodstránenie vád zistených pri akceptačných testoch – z akého dôvodu, ak je ešte zhotoviteľ v lehote na dodanie diela (6 mesiacov od účinnosti zmluvy)?

**Odpoveď:**

Verejný obstarávateľ uvádza, že k porušeniu podľa článku VII bodu 1.1. a bodu 1.3. zmluvy naviazal úpravu, že nie je možné na rovnaké konanie naviazať súčasne zmluvnú pokutu podľa článku VII bodu 1.1. a bodu 1.3. zmluvy.

Verejný obstarávateľ vychádza z toho, že jednak by sa zhotoviteľ mal snažiť už dať dielo do akceptačného testovania bez chýb a zároveň, ak sa nejaká chyba v rámci akceptačného testovania objaví, tak by ju mal zhotoviteľ čo najskôr odstrániť. Zmluvné pokuty podľa článku VII bod 1.4 a 1.5 sú samostatne viazané na povinnosť odstraňovať chyby zistené počas akceptačných testov v stanovených lehotách. Ich účelom je zabezpečiť, aby sa chyby odstraňovali bezodkladne už v priebehu testovania a aby sa neodkladali až na koniec šesťmesačnej lehoty na dodanie diela. Sankcia podľa článku VII bod 1.1 sa uplatňuje samostatne pri nesplnení celkovej povinnosti odovzdať dielo v lehote 6 mesiacov od účinnosti zmluvy. Zároveň je v článku VII bode 2 zmluvy upravený maximálny strop zmluvných pokút podľa tohto článku zmluvy.

**Otázka 33:**

*Otázka k Zmluve na dodávku IS:*

Článok VII. bod 1.6 – zmluvná pokuta sa javí ako neprimerane vysoká k jednotlivým povinnostiam zhotoviteľa podľa č. IX bod 8. Je možné túto zmluvnú pokutu znížiť a nastaviť primerane zabezpečovaným povinnostiam?

**Odpoveď:**

Verejný obstarávateľ prehodnotil výšku pokuty podľa článku VII bod 1.6. zmluvy a preto znižuje jej výšku z 20 000 eur bez DPH na 5 000 eur bez DPH.

Upravená verzia Zmluvy na dodávku IS je zverejnená v dokumentoch zákazky.

**Otázka 34:**

*Otázka k Zmluve na dodávku IS:*

Článok VIII – v článku je odkaz na čl. XII. bod 1 Zmluvy – článok XII. v zmluve absentuje.

**Odpoveď:**

Verejný obstarávateľ potvrdzuje, že v Článku VIII Zmluvy na dodávku IS je uvedený odkaz na „čl. XII bod 1 Zmluvy“, pričom článok XII v Zmluve na dodávku IS absentuje. Ide o administratívnu chybu. Správne má odkaz smerovať na ustanovenie o subdodávateľoch uvedené v Článku V bod 1 prílohy 5 Zmluvy na dodávku IS.

Upravená verzia Zmluvy na dodávku IS je zverejnená v dokumentoch zákazky.

**Otázka 35:**

*Otázka k Zmluve na dodávku IS:*

Článok IX. bod 5, Článok III. bod 14, Článok VIII Všeobecných podmienok Zmluvy – ustanovenia upravujúce odstúpenie od zmluvy – s prihliadnutím na predmet plnenia sa jedná o odstúpenie od zmluvy ex tunc alebo ex nunc? Prosíme o doplnenie, vrátane odkazu na ustanovenia Obchodného zákonníka.

**Odpoveď:**

Verejný obstarávateľ má za to, že je zrejmé, že by pri odstúpení od zmluvy išlo o účinky ex nunc, ale pre vylúčení pochybností dopĺňa v prílohe 5 zmluvy na dodávku IS v článku VIII nový bod 8 zmluvy.

Na dôvažok verejný obstarávateľ uvádza, že v Článku VIII bod 3 Všeobecných podmienok Zmluvy je výslovne uvedené, že „... právne účinky odstúpenia od Zmluvy nastanú dňom doručenia písomného oznámenia o odstúpení druhej Zmluvnej strane.“

Upravená verzia Zmluvy na dodávku IS je zverejnená v dokumentoch zákazky.

**Otázka 36:**

*Otázka k Zmluve na dodávku IS:*

Príloha č. 5 – Všeobecné podmienky k zmluve – v článku II. bod 2 je odkaz na Prílohu č. 2, ale Príloha č. 2 sa týka celkovej ceny diela. Má sa na mysli Príloha č. 3?

**Odpoveď:**

Áno.

Upravená verzia Zmluvy na dodávku IS (vrátane prílohy č. 5) je zverejnená v dokumentoch zákazky.

**Otázka 37:**

*Otázka k Zmluve na dodávku IS:*

Príloha č. 5 – Všeobecné podmienky k zmluve – podľa článku II. bod 3 si objednávateľ vyhradzuje právo prerušiť poskytovanie vzdialeného prístupu aj bez udania dôvodu. Takéto prerušenie poskytovania vzdialeného prístupu nemôže byť chápané ako prekážka vo výkone poskytovania vzdialeného prístupu alebo porušenie Zmluvy a zhotoviteľ si z tohto titulu nemôže nárokovať akúkoľvek náhradu škody alebo zľavy v ostatných Zmluvných vzťahoch medzi objednávateľom a zhotoviteľom – ako bude riešená situácia, ak prerušenie poskytovania vzdialeného prístupu bez udania dôvodu bude mať vplyv na plnenie povinností zhotoviteľa podľa Rámcového harmonogramu?

**Odpoveď:**

V prípade, ak dôjde k prerušeniu poskytovania vzdialeného prístupu objednávateľom bez udania dôvodu, zhotoviteľ sa nedostane do omeškania s povinnosťou podľa Zmluvy na dodávku IS.

Upravená verzia Zmluvy na dodávku IS (vrátane prílohy č. 5) je zverejnená v dokumentoch zákazky.

**Otázka 38:**

*Otázka k Zmluve na dodávku IS:*

Príloha č. 5 – Všeobecné podmienky k zmluve – podľa č. III. bod 1 sa zhotoviteľ zaväzuje dodržiavať bezpečnostnú politiku objednávateľa a objednávateľom vydané platné bezpečnostné smernice a štandardy. V odseku 2 tohto článku je však zhotoviteľ zodpovedný za poučenie oprávnených osôb a pracovníkov zhotoviteľa o povinnostiach dodržiavať bezpečnostnú politiku objednávateľa a objednávateľom vydané platné bezpečnostné smernice a štandardy. Bezpečnostná politika, objednávateľom vydané platné bezpečnostné smernice a štandardy však nie sú zhotoviteľovi známe – akým spôsobom bude s nimi zhotoviteľ oboznámený? Povinnosť oboznámiť zhotoviteľa objednávateľom by mala byť súčasťou Všeobecných podmienok k Zmluve alebo Zmluvy samotnej.

**Odpoveď:**

Verejný obstarávateľ pripája v článku III bod 1 Prílohy č. 5 zmluvy na dodávku IS text, ktorý znie: „... , ktoré zhotoviteľovi bezodkladne po nadobudnutí účinnosti Zmluvy poskytne.“.

Upravená verzia Zmluvy na dodávku IS (vrátane prílohy č. 5) je zverejnená v dokumentoch zákazky.

**Otázka 39:**

*Otázka k Zmluve na dodávku IS:*

Príloha č. 5 – Všeobecné podmienky k zmluve – čl. IV. bod 4 – Likvidáciu dôverných informácií má zhotoviteľ zabezpečiť v súlade s článkom V bod 16 všeobecných podmienok. Ide o správny odkaz? Nemá sa jednať o článok V. bod 18?

**Odpoveď:**

Verejný obstarávateľ potvrdzuje, že v Prílohe č. 5 k Zmluve na dodávku IS, Článok IV bod 4, sa nachádza nesprávny odkaz na Článok V bod 16 Všeobecných podmienok. Správne má ísť o odkaz na Článok V bod 18, ktorý upravuje postup pri likvidácii dôverných informácií.

Upravená verzia Zmluvy na dodávku IS (vrátane prílohy č. 5) je zverejnená v dokumentoch zákazky.

**Otázka 40:**

*Otázka k Zmluve na dodávku IS:*

Príloha č. 5 – Všeobecné podmienky k zmluve – podľa čl. V. bod 2 sa zhotoviteľ zaväzuje, že na plnení Zmluvy sa budú podieľať iba osoby legálne zamestnané zhotoviteľom v súlade s právnym poriadkom SR. Takáto formulácia však vylučuje účasť subdodávateľov zhotoviteľa pri vykonávaní diela, čo je v rozpore s inými ustanoveniami Všeobecných podmienok k zmluve aj so Zmluvou – rozumieme uvedenému správne?

**Odpoveď:**   
  
Verejný obstarávateľ upravuje predmetné ustanovenia v tom zmysle, že ho podmieňuje. Ak sa budú podieľať na dodávke IS osoby zamestnané zhotoviteľom, tak musia byť iba legálne zamestnané.

Upravená verzia Zmluvy na dodávku IS (vrátane prílohy č. 5) je zverejnená v dokumentoch zákazky.

**Otázka 41:**

*Otázka k Zmluve na dodávku IS:*

Príloha č. 5 – Všeobecné podmienky k zmluve – podľa čl. VI. bod 1 zaplatením zmluvnej pokuty nebude dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením Zmluvných povinností zhotoviteľa. Bolo by možné v Zmluve dojednať odlišnú úpravu, podľa ktorej sa nahrádza škoda prevyšujúca zmluvnú pokutu?

**Odpoveď:**

Nie. Zostáva úprava, že zaplatením pokuty **nie je dotknutý nárok na náhradu škody**; zmluvné pokuty sa **nezapočítavajú** na úhradu škôd.

**Otázka 42:**

*Otázka k Zmluve na dodávku IS:*

Prosíme verejného obstarávateľa o zosúladenie lehôt na pripomienkovanie na strane objednávateľa. Rozpor medzi zmluvou a opisom predmetu zákazky.

**Odpoveď:**

Verejný obstarávateľ neeviduje rozpor, ani ho bližšie nešpecifikujete. V zmluve na dodávku IS je v článku VI bode 11 upravená lehota na objednávateľove pripomienkovanie dokumentácie k dielu v rámci procesu odovzdania a prevzatia diela a v opise predmetu sú upravené lehoty na schvaľovacie procesy s ktorými má uchádzač počítať pri príprave svojho časového harmonogramu. Zároveň ale v OPZ v časti 4.5. dopĺňa vetu „...a s prípadnými osobitnými lehotami upravenými v článku VI zmluvy.

Upravená verzia prílohy 10 „Správa privilegovaných účtov – Opis predmetu zákazky“ je zverejnená v dokumentoch zákazky.

**Otázka 43:**

*Otázka k Servisnej zmluve:*

Článok I bod 1 „ďalšia úprava, ktorá zahŕňa modernizáciu alebo rozširovanie funkčnosti dodaného informačného systému podľa požiadaviek objednávateľa“ - Modernizáciou a rozširovaním podľa daného bodu sa rozumejú iba prace spojene s týmito aktivitami, alebo aj dodávka HW/SW? Cenník navrhovanej zmluvy obsahuje iba cenník prac.

**Odpoveď:**

Áno, iba práce.

**Otázka 44:**

*Otázka k Servisnej zmluve*:

2. Článok II. bod 2 – podľa tohto ustanovenia je začiatok poskytovania Servisných služieb odo dňa dodania systému IS SPÚ podľa zmluvy o dielo. Účinnosť nadobúda Servisná zmluva dňom nasledujúcim po dni zverejnenia na webovom sídle. Je dodanie systému IS SPÚ podľa zmluvy o dielo odkladacou podmienkou účinnosti zmluvy?

**Odpoveď:**

Nie.

**Otázka 45:**

*Otázka k Servisnej zmluve*:

3. Servisná zmluva Článok IV bod 3 chýbajú lehoty verejného obstarávateľa na akceptáciu plnení aj na mesačné paušály....

**Odpoveď:**

Akceptácia sa týka iba objednávkových služieb.

**Otázka 46:**

*Otázka k Servisnej zmluve*:

4. Článok V. bod 2 a článok V. bod 3 – obidva články obsahujú úpravu zmluvnej pokuty pre prípad nedodržania Lehoty služby pri poskytnutí Servisnej služby Údržba, pričom to isté konanie poskytovateľa je sankcionované dvoma zmluvnými pokutami. Takúto úpravu zmluvných pokút považujeme za neprimeranú. Je možné vylúčiť súbeh zmluvných pokút pre to isté porušenie?

**Odpoveď:**

Verejný obstarávateľ v prípade bodu 3 vypustil zmluvné pokuty a nahradil ich textom o podstatnom porušení zmluvy.

Upravená verzia Servisnej zmluvy je zverejnená v dokumentoch zákazky.

**Otázka 47:**

*Otázka k Servisnej zmluve*:

5. Článok V. bod 3 – v prípadoch opísaných v písm. a) aj b) ide už o podstatné porušenie zmluvy, pre ktoré je objednávateľ oprávnený odstúpiť od zmluvy. Bolo by možné zmluvnú pokutu nahradiť odstúpením od zmluvy?

**Odpoveď:**

Verejný obstarávateľ v článku V k bodu 3 písm. a) a písm. b) doplnil, že ide o podstatné porušenie zmluvy.

Upravená verzia Servisnej zmluvy je zverejnená v dokumentoch zákazky.

**Otázka 48:**

*Otázka k Servisnej zmluve*:

6. Článok XII. bod 2 – umožňuje vypovedať zmluvu iba objednávateľovi, a to aj bez uvedenia dôvodu. Podľa článku XIV. bod 1 písm. d) Všeobecných podmienok k Servisnej zmluve však môže zmluvu vypovedať aj poskytovateľ. Máme uvedenému rozumieť tak, že úprava Všeobecných podmienok sa nepoužije a Servisnú zmluvu môže vypovedať iba objednávateľ? V záujme vyváženého postavenia zmluvných strán je vhodné umožniť výpoveď zmluvy aj poskytovateľovi.

**Odpoveď:**

Nie. V článku XII Servisnej zmluvy sa celý pôvodný bod 2 vypúšťa.

Upravená verzia Servisnej zmluvy je zverejnená v dokumentoch zákazky.

**Otázka 49:**

*Otázka k Servisnej zmluve*:

7. Článok XII. Bod 1 druhá veta a bod 13 sú duplicitné; je vhodné bod 13 vypustiť. V prípade, že sa v bode 13 myslia iné všeobecné podmienky, ako sú uvedené v Prílohe č. 1, je možné ich sprístupniť?

**Odpoveď:**

Vzhľadom na duplicitu verejný obstarávateľ vypúšťa v článku XII pôvodný bod 13.

Upravená verzia Servisnej zmluvy je zverejnená v dokumentoch zákazky.

**Otázka 50:**

*Otázka k Servisnej zmluve*:

8. Článok IX bod 1 SZ, objednávateľ požaduje od dodávateľa viesť relevantné záznamy o prevádzke a výpadkoch systému. Umožní objednávateľ dodávateľovi s toho dôvodu napojenie systému do prevádzkového monitoringu dodávateľa?

**Odpoveď:**

Áno.

**Otázka 51:**

*Otázka k Prílohe č. 1 – Všeobecné podmienky k Servisnej zmluve:*

Príloha č. 1 – Všeobecné podmienky k Servisnej zmluve – v článku V bod 2 je odkaz na Prílohu č. 2, ktorá však upravuje Špecifikáciu Servisných služieb a ich štandardy. Má sa na mysli Príloha č. 4?

**Odpoveď:**

V prílohe č. 2 je upravená aj dostupnosť služieb. Odkaz je správny, teda na prílohu č. 2 Servisnej zmluvy.

**Otázka 52:**

*Otázka k* *Prílohe č. 1 – Všeobecné podmienky k Servisnej zmluve:*

2. Príloha č. 1 – Všeobecné podmienky k Servisnej zmluve - podľa článku V. bod 3 si objednávateľ vyhradzuje právo prerušiť poskytovanie vzdialeného prístupu aj bez udania dôvodu. Takéto prerušenie poskytovania vzdialeného prístupu nemôže byť chápané ako prekážka vo výkone poskytovania vzdialeného prístupu alebo porušenie Servisnej zmluvy a poskytovateľ si z tohto titulu nemôže nárokovať akúkoľvek náhradu škody alebo zľavy v ostatných zmluvných vzťahoch medzi objednávateľom a poskytovateľom – ako bude riešená situácia, ak prerušenie poskytovania vzdialeného prístupu bez udania dôvodu bude mať vplyv na plnenie povinností zhotoviteľa podľa Servisnej zmluvy, prípadne spôsobí omeškanie poskytovateľa?

**Odpoveď:**

Verejný obstarávateľ dopĺňa predmetné ustanovenie zmluvy v tom zmysle, že ak príde k prerušeniu poskytovania vzdialeného prístupu objednávateľom bez udania dôvodu, poskytovateľ sa nedostane do omeškania.

**Otázka 53:**

*Otázka k Prílohe č. 1 – Všeobecné podmienky k Servisnej zmluve:*

3. Príloha č. 1 – Všeobecné podmienky k Servisnej zmluve – podľa č. VI. bod 1 sa poskytovateľ zaväzuje dodržiavať bezpečnostnú politiku objednávateľa a objednávateľom vydané platné bezpečnostné smernice a štandardy. V odseku 2 tohto článku je však poskytovateľ zodpovedný za poučenie oprávnených osôb a pracovníkov poskytovateľa o povinnostiach dodržiavať bezpečnostnú politiku objednávateľa a objednávateľom vydané platné bezpečnostné smernice a štandardy. Bezpečnostná politika, objednávateľom vydané platné bezpečnostné smernice a štandardy však nie sú poskytovateľovi známe – akým spôsobom bude s nimi poskytovateľ oboznámený? Povinnosť oboznámiť poskytovateľa objednávateľom by mala byť súčasťou Všeobecných podmienok k Servisnej zmluve alebo v Servisnej zmluve samotnej.

**Odpoveď:**  
Verejný obstarávateľ upravuje Prílohu č. 1 – Všeobecné podmienky k Servisnej zmluve tak, že v článku VI bod 1 pripája koniec vety o text: *„...,, ktoré mu objednávateľ bezodkladne poskytne po nadobudnutí účinnosti Zmluvy.“.*

Upravená verzia Prílohy č. 1 – Všeobecné podmienky k Servisnej zmluve je zverejnená v dokumentoch zákazky.

**Otázka 54:**

*Otázka k Prílohe č. 1 – Všeobecné podmienky k Servisnej zmluve:*

4. Príloha č. 1 – Všeobecné podmienky k Servisnej zmluve – podľa článku VII bod 11 má objednávateľ v prípade porušenia ochrany dôverných informácií poskytovateľom nárok na zmluvnú pokutu vo výške 70.000,- EUR. Rovnaká úprava je obsiahnutá aj v čl. IV ods. 11 Všeobecných podmienok k zmluve (o dielo). Rozumieme správne, že v prípade porušenia povinnosti ochrany dôverných informácií poskytovateľom/zhotoviteľom si môže objednávateľ uplatniť zmluvnú pokutu aj z titulu zmluvy o dielo aj z titulu servisnej zmluvy (ak pôjde o porušenie vo vzťahu k totožným dôverným informáciám)?

**Odpoveď:**

Verejný obstarávateľ predpokladá, že uchádzač mal na mysli článok IV bod 11 VOP k SZ. Účelom úpravy v zmluve o dielo je riešenie situácií počas trvania zmluvy o dielo a účelom úpravy v servisnej zmluvy je riešenie situácií počas trvania servisnej zmluvy, keďže tá bude trvať aj po ukončení zmluvy o dielo.

**Otázka 55:**

*Otázka k Prílohe č. 1 – Všeobecné podmienky k Servisnej zmluve:*

5. Príloha č. 1 – Všeobecné podmienky k Servisnej zmluve - podľa čl. IX. bod 3 sa poskytovateľ zaväzuje, že na plnení Servisnej zmluvy sa budú podieľať iba osoby legálne zamestnané poskytovateľom v súlade s právnym poriadkom SR. Takáto formulácia však vylučuje účasť subdodávateľov poskytovateľ a pri plnení Servisnej zmluvy, čo je v rozpore s inými ustanoveniami Všeobecných podmienok k Servisnej zmluve aj so Servisnou zmluvou – rozumieme uvedenému správne?

**Odpoveď:**

Verejný obstarávateľ upravuje predmetné ustanovenia v tom zmysle, že ho podmieňuje. Ak sa budú podieľať na dodávke IS osoby zamestnané zhotoviteľom, tak musia byť legálne zamestnané.

Upravená verzia Prílohy č. 1 – Všeobecné podmienky k Servisnej zmluve je zverejnená v dokumentoch zákazky.

**Otázka 56:**

*Otázka k Prílohe č. 1 – Všeobecné podmienky k Servisnej zmluve:*

6. Príloha č. 1 – Všeobecné podmienky k Servisnej zmluve – odkaz v článku IX. bod 13 na bod 9 sa javí ako nesprávny. Nemá byť správne uvedený odkaz na bod 12?

**Odpoveď:**

Verejný obstarávateľ potvrdzuje chybný odkaz a preto opravuje predmetný odkaz na bod 12 článku IX Prílohy č. 1 – VOP k SZ.

Upravená verzia Prílohy č. 1 – Všeobecné podmienky k Servisnej zmluve je zverejnená v dokumentoch zákazky.

**Otázka 57:**

*Otázka k Prílohe č. 1 – Všeobecné podmienky k Servisnej zmluve:*

7. Príloha č. 1 – Všeobecné podmienky k Servisnej zmluve – odkaz v článku IX. bod 14 na bod 8 a bod 10 sa javí ako nesprávny. Nemá byť správne uvedený odkaz na bod 12?

**Odpoveď:**

Verejný obstarávateľ potvrdzuje chybný odkaz a preto opravuje predmetný odkazy v článku IX bod 14 VOP k SZ, a to z 8 na 12 a z 10 na 13.

Upravená verzia Prílohy č. 1 – Všeobecné podmienky k Servisnej zmluve je zverejnená v dokumentoch zákazky.

**Otázka 58:**

*Otázka k Prílohe č. 1 – Všeobecné podmienky k Servisnej zmluve:*

8. Príloha č. 1 – Všeobecné podmienky k Servisnej zmluve – prosíme o kontrolu odkazu v článku IX. bod 16 na bod 11. Je odkaz na bod 11 správny (nemá sa jednať o odkaz na bod 13)?

**Odpoveď:**

Verejný obstarávateľ potvrdzuje chybný odkaz a preto opravuje predmetný odkaz z bodu 11 na bod 13 článku IX Prílohy č. 1 – VOP k SZ.

Upravená verzia Prílohy č. 1 – Všeobecné podmienky k Servisnej zmluve je zverejnená v dokumentoch zákazky.

**Otázka 59:**

*Otázka k Prílohe č. 1 – Všeobecné podmienky k Servisnej zmluve:*

9. Príloha č. 1 – Všeobecné podmienky k Servisnej zmluve – podľa čl. X. bod 1 zaplatením zmluvnej pokuty nebude dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvných povinností poskytovateľa. Bolo by možné v Servisnej zmluve dojednať odlišnú úpravu, podľa ktorej sa nahrádza škoda prevyšujúca zmluvnú pokutu?

**Odpoveď:**

Verejný obstarávateľ **nebude** akceptovať takýto návrh. Ide o štandardné ustanovenia.

**Otázka 60:**

*Otázka k prílohe 11 „Tabuľka s požiadavkami na predmet zákazky“ Súťažných podkladov:*

Príloha č. 11:

V prilohe č. 11 v záložke „funkčné požiadavky – základné požiadavky“ bod 23 a 24 (riadok 28 a 29):

* žiadate túto možnosť, aj keď koncové zariadenia nie sú online alebo pripojené do siete alebo predpokladá sa táto funkčnosť pre online zariadenia?
* vyžadujete túto možnosť trvale a aby bola k dispozícii okamžite? (t.j. všetky desktopy musia mať takéto granulárne riadenia práv k dispozícii trvalo a bez dodatočných krokov zo strany administrátorov)
* V bode 24 - je nutné obmedziť povýšenie práv len na konkrétny úkon, ale žiadne iné úkony s administrátorskými právami už užívateľ nemôže spraviť? T.j. nestačí užívateľa pridať do local administrátor skupiny, ale práva sa musia riadiť granulárne.

**Odpoveď:**

Funkčnosť sa požaduje bez ohľadu na stav pripojenia do siete. Funkčnosť sa požaduje tak ako je uvedená v požiadavke, teda obmedzenie iba na určitý čas a na vykonanie konkrétneho úkonu.

**Otázka 61:**

*Otázka k prílohe 11 „Tabuľka s požiadavkami na predmet zákazky“ Súťažných podkladov:*

V Prílohe 11, v Tabuľke s požiadavkami na predmet zákazky, záložka Funkčné požiadavky, bod 28 – požadujete, aby sa konzoly SQL Server Studio a SSH konzoly (napr. PuTTY, Toad), určené na správu systémov uvedených v Prílohe 10, bod 2.3, spúšťali z dedikovaného jump hostu (bod 9 tej istej tabuľky), ktorý je súčasťou PAM riešenia, a na ktorom bude zabezpečené nahrávanie relácií, ich izolácia a vkladanie prihlasovacích údajov privilegovaného účtu?

**Odpoveď:**

Vhodné rozloženie komponentov riešenia z pohľadu bezpečnostného, funkčného   
a výkonnostného navrhne dodávateľ vo fáze analýzy a tvorby DNR.

**Otázka 62:**

Požadujete, aby systémy uvedené v Prílohe 10, body 2.3 a 2.4, boli integrovateľné s PAM systémom – vrátane správy hesiel/SSH kľúčov a riadenia relácií cez administrátorské konzoly/aplikácie/protokoly cez jump host?

**Odpoveď:**

Áno.

**Otázka 63:**

Požadujete inštaláciu oddelených samostatných komponentov – t. j. webové používateľské rozhranie (GUI), službu na rotáciu hesiel, jump hosty a dátové úložisko, pričom tieto komponenty majú byť zapojené do redundantnej architektúry v lokalitách HTP a ZTP?

**Odpoveď:**

Redundancia je požadovaná minimálne pre službu vault a tiež pre komponent ukladania nahrávok a ich metadát realizovaných systémom SPÚ. Dodávateľ môže v súlade s best practise výrobcu, alebo vlastnými implementačnými skúsenosťami implementovať redundantne aj iné komponenty SPÚ.

**Otázka 64:**

V bode 6 „Vytváranie a správa auditných záznamov“, požadujete zaznamenávanie zodpovedných akcií aj pre RDP spojenia, SSH spojenia, SQL a webové relácie?

**Odpoveď:**

Áno.

**Otázka 65:**

Požadujete, aby bolo trvalo pokrytých 1600 endpointov funkciou riadenia prístupových práv?

**Odpoveď:**

Áno.

**Otázka 66:**

Verejný obstarávateľ v Opise predmetu zákazky v bode „4.3 Podpora, údržba a implementačné služby – popis“ v popise jednotlivých služieb v tabuľke pod ID P-9 uvádza nasledovné:

„Posudzovanie návrhov objednávateľa na malé zmeny nastavenia a konfigurácie dodaného systému ako aj konzultácie v rozsahu do 8 osobohodín / 1 požiadavka na zmenu“

1. Môže verejný obstarávateľ bližšie špecifikovať, ako často sa predpokladá využívanie služby P-9 počas jedného mesiaca?
2. Zároveň si chceme overiť, či správne rozumieme, že každá jednotlivá požiadavka v rámci služby P-9 bude mať maximálny rozsah 8 osobohodín?

**Odpoveď:**

1. Táto služba sa bude využívať podľa operatívnych potrieb obstarávateľa, a to maximálne 1x mesačne.
2. Áno. Každá jednotlivá požiadavka v rámci služby P-9 bude mať maximálny rozsah 8 osobohodín.

**Otázka 67:**

Verejný obstarávateľ v Zmluve na dodávku IS na správu privilegovaných účtov č. C-NBS1-000-111-591 (ďalej ako „Zmluva“) v prílohe č. 1 v bode E požaduje predložiť Licenčné podmienky dodaného SW 3. strán. Chceme požiadať verejného obstarávateľa o odpoveď na otázku, či bude verejný obstarávateľ akceptovať predloženie týchto licenčných podmienok v anglickom jazyku?

**Odpoveď:**

Áno.

**Otázka 68:**

Verejný obstarávateľ v Článku III Zmluvy – Cena za predmet plnenia a platobné podmienky, konkrétne v bode 1 ustanovuje, že:

„Za dohodnutý, riadne vykonaný, zhotovený a dodaný predmet plnenia v maximálnom rozsahu určenom v tejto Zmluve zaplatí objednávateľ zhotoviteľovi dohodnutú cenu <vyplní uchádzač> eur (slovom: <vyplní uchádzač> eur) bez DPH, ktorá je bližšie špecifikovaná v Prílohe 1 časť D Zoznam dodaného SW zhotoviteľa a SW 3. strán a dodaného HW tejto Zmluvy“.

V Prílohe 1 Zmluvy, časť D - Zoznam dodaného SW zhotoviteľa a SW 3. strán a dodaného HW sú uvedené položky, ktoré sú špecifikované v bodoch 2.1.4 a 2.1.9 Článku I Zmluvy – Účel zmluvy a predmet zmluvy, konkrétne jeho bodu 2.

Na základe tejto špecifikácie uvedenej v Prílohe č. 1 Zmluvy a ustanovenia článku III bodu 1 Zmluvy nám nie je ako záujemcovi vo verejnom obstarávaní jasné, prečo celková maximálna cena za dohodnutý, riadne vykonaný, zhotovený a dodaný predmet plnenia v maximálnom rozsahu určenom v tejto Zmluve nezahŕňa aj ostatné položky uvedené v bode 2 článku I Zmluvy, najmä teda služby spojené s analýzou, inštalačnými a implementačnými službami, integráciou a testovaním.

Na základe vyššie uvedených skutočností chceme požiadať verejného obstarávateľa o úpravu Zmluvy tak, aby celková maximálna cena za predmet Zmluvy obsahovala všetky relevantné položky uvedené v bode 2 článku I Zmluvy, aby nebola obmedzená iba na dodávku SW zhotoviteľa, SW tretích strán a dodaného HW appliance.

**Odpoveď:**

Verejný obstarávateľ upravil Zmluvu na dodávku IS.

Upravená verzia Zmluvy na dodávku IS je zverejnená v dokumentoch zákazky.

**Otázka 69:**

FINAL príloha 11 Tabuľka s požiadavkami na predmet zákazky

Záložka funkčné požiadavky, časť Analytické požiadavky.

Radi by sme položili doplňujúci dotaz k dokumentácii obstarávania, Príloha č. 11 ZD, konkrétne na Analytické požiadavky v súvislosti s riešením Privileged Access Management (PAM).

Podľa nášho odborného názoru nie je nasadenie a efektívne využívanie riešenia PAM podmienené analytickými funkciami, ktoré sú obvykle plnené na úrovni riešenia typu SIEM, ktoré umožňuje poskytnúť komplexný obraz bezpečnosti so všetkými súvisiacimi udalosťami. Aby sme sa vyhli nadbytočným nákladom a technologickej duplicite, navrhujeme, aby sme požiadavky na analytiku a chovanie užívateľov splnili v rámci nášho existujúceho riešenia SIEM/SOC, ktoré je pro tento účel z nášho pohľadu vhodnejšie.

**Odpoveď:**

Verejný obstarávateľ vychádza z toho, že samotný PAM disponuje a využíva analytické funkcie nad informáciami ktoré zbiera o používateľoch (napr. čas a doba prihlásenia, názov vzdialeného systému, spustené aplikácie a pod.). Následne pošle vyhodnotené anomálie oproti bežnému správaniu do SIEMu formou alertu.

**Otázka 70:**

Dňa 25.08.2025 (Žiadosť o vysvetlenie II), 27.08.2025 (Žiadosť o vysvetlenie III) a 28.08.2025 (Žiadosť o vysvetlenie IV) sme verejnému obstarávateľovi prostredníctvom funkcionality IS Josephine zaslali žiadosti o vysvetlenie súťažných podkladov (ďalej len „ŽoV“). K dnešnému dňu je lehota na predkladanie ponúk stanovená na 09.09.2025 10:00:00.

Vzhľadom na skutočnosť, že verejný obstarávateľ k dnešnému dňu nezverejnil odpovede na nami podané ŽoV a ani prostredníctvom funkcionality IS Josephine neavizoval záujemcom predĺženie lehoty na predkladanie ponúk z dôvodu dodržania ustanovenia § 48 ZVO, chceli by sme verejného obstarávateľa požiadať o zodpovedanie všetkých otázok potrebných na riadne vypracovanie   
a predloženie cenovej ponuky.

1. Mohol by verejný obstarávateľ uviesť, kedy zverejní odpovede na ŽoV?
2. Môže verejný obstarávateľ predĺžiť lehotu na predkladanie ponúk minimálne   
   o 5 pracovných dní?

Domnievame sa, že každý potenciálny záujemca by mal mať primeraný čas na analýzu zodpovedaných otázok a ich kvalitné zapracovanie a zohľadnenie do riadnej prípravy cenovej ponuky. Vzhľadom na vyššie uvedené si dovoľujeme požiadať o predĺženie lehoty na predkladanie ponúk tak, aby bola zabezpečená primeraná lehota na zapracovanie všetkých relevantných informácií vyplývajúcich z odpovedí na podané ŽoV.

**Odpoveď:**

1. Verejný obstarávateľ zverejnil toto vysvetlenie **11.9.2025** v dokumentoch predmetnej zákazky.
2. Áno, verejný obstarávateľ predlžil lehotu na predkladanie ponúk, ako aj lehotu viazanosti ponúk, tak ako je uvedené nižšie.

**Otázka 71:**

Dobrý deň, dovoľujeme si vás požiadať o informáciu, kedy môžeme očakávať odpovede na naše otázky zaslané prostredníctvom systému Josephine dňa 26. 8. a 27. 8. 2025. Vzhľadom na blížiaci sa termín predkladania ponúk (16. 9. 2025) a štátny sviatok, ktorý pripadá na pondelok 15. 9. 2025, by sme boli vďační za ich zodpovedanie v čo najskoršom termíne. Ďakujeme za pochopenie a spoluprácu.

**Odpoveď:**

Verejný obstarávateľ zverejnil toto vysvetlenie **11.9.2025** v dokumentoch predmetnej zákazky.

**Vzhľadom na vyššie uvedené verejný obstarávateľ mení bod 21.2 Súťažných podkladov tak, že predlžuje lehotu na predkladanie ponúk do 10:00 hod. 18.9.2025 a bod 9.2 tak, že lehota viazanosti ponúk je do 18.9.2026.**

V dokumentoch predmetnej zákazky sú zverejnené **upravené verzie** nasledovných dokumentov:

* Súťažné podklady,
* príloha 9 „Návrh na plnenie kritérií“ Súťažných podkladov Upravená verzia Zmluvy   
  na dodávku IS,
* príloha 10 „Správa privilegovaných účtov – Opis predmetu zákazky“,
* Zmluva na dodávku IS (vrátane prílohy č. 5),
* Servisná zmluva,
* príloha č. 1 – Všeobecné podmienky k Servisnej zmluve je zverejnená v dokumentoch zákazky.

Verejný obstarávateľ **upozorňuje**, že pri predkladaní ponúk je potrebné vychádzať z týchto v týchto dokumentov, keďže v nich bolo spravených viacero zmien.

Mgr. Maroš Hačko

hlavný metodik centrálneho obstarávania

Mgr. Karol Ivančík  
právny expert pre obstarávanie

JUDr. Zuzana Jánošová

vedúca, oddelenie centrálneho obstarávania

Mgr. Tomáš Lepieš

riaditeľ, odbor hospodárskych služieb